Budaházy felmentését kérte ügyvédje
Nem akarta az alkotmányos rendet fenyegetni Budaházy György ügyvédje, Gaudi-Nagy Tamás szerint, aki ezért védencének felmentését kérte pénteken. Az írásai miatt megvádolt Budaházy ellen a védõ szerint koncepciós eljárás folyik. Pénteken az utolsó szó jogán Budaházy is beszélhet.
Budaházy György felmentését kérte védõje pénteken a Fõvárosi Ítélõtáblán zajló perben. Budaházyt négy évvel ezelõtti írásai miatt államellenes bûncselekményekkel vádják. Gaudi-Nagy Tamás ügyvéd - aki egyben a Jobbik országgyûlési képviselõjeként a jogsértéseket vizsgáló parlamenti albizottság alelnöke - több órás védõbeszédében hosszan részletezte az elmúlt évek eseményeit, így többek között a 2006. õszi történéseket, Gyurcsány Ferenc õszödi beszédének nyilvánosságra kerülését, az MTV-székház ostromát, a "megtorlásokat", de kitért az EU és a parlamenti demokráciák válságjelenségeire és a globalizációra is.

Az ügyvéd többször hivatkozott a parlamenti albizottság munkájára, mint mondta, az õszödi beszéd kiszivárgása nem volt véletlen, az elmúlt években "ördögi játszma folyt az országban, melynek célja Magyarország gyarmatosításának csúcsrajáratása" volt. Az állami szervek 2006 õszén, a zavargások ellen tett lépéseit "megtorlásnak", rendõrségi "embervadászatnak" minõsítette Gaudi-Nagy, aki szerint ezek az események "adtak ihletet" Budaházynak, hogy megírja és interneten közzé tegye a vád tárgyává tett írásait. Az ügyvéd szerint "koncepciós eljárás" folyik védence ellen.

A védõbeszédben azt mondta, a váddal ellentétben Budaházy nem akarta az alkotmányos rendet fenyegetni, csupán alkotmányos jogait gyakorolni, a "joghelyreállítás", a történelmi alkotmány visszaállításának célja vezette, mint mindig a történelem során a magyar szabadságküzdelmeket.

Budaházyt az ügyészség alkotmányos rend erõszakos megváltoztatásának elõkészületével vádolja, mert a férfi írásaiban a kormány elkergetésére, a parlament feloszlatására, a fõváros blokádjára és más erõszakos cselekményekre buzdította híveit. A más ügyben több mint egy éve elõzetes letartóztatásban lévõ Budaházy György az eljárás során mindvégig tagadta bûnösségét. A pénteki tárgyaláson a védõbeszédek után sor kerülhet az ügyész válaszára, majd Budaházy beszélhet az utolsó szó jogán.
tárgyalás Budaházy György büntetõ eljárás